**KĄ REIKIA ŽINOTI DARŽELINUKŲ TĖVAMS APIE VIENKARTINĘ PAŠALPĄ?**

**Kada skiriama vienkartinė pašalpa:** kai vienas iš turimų abiejų tėvų ir vaikas, dėl kurių ugdymo prašoma vienkartinė pašalpa, yra deklaravę gyvenamąją vietą Kauno mieste, o **kitas iš turimų abiejų tėvų yra deklaravęs išvykimą iš Lietuvos Respublikos**, tačiau iki išvykimo ne mažiau kaip 6 mėnesius buvo deklaravęs gyvenamąją vietą Kauno mieste.

**Vienkartinės pašalpos dydis:** skirtumas už ne daugiau kaip 12 mėnesių (nuo 2020 m. sausio 1 d.) tarp jau sumokėtos ugdymo mokesčio sumos (šiuo atveju 4,89 Eur už dieną) ir tos ugdymo mokesčio sumos, kuri būtų priklausiusi, jei abu tėvai būtų registruoti Kauno mieste (0,58 Eur už dieną).

Pavyzdys: Vaikas lankė darželį 20 d. per mėnesį, tai jam ugdymo mokestis yra 97,80 Eur (4,89\*20=97,80 Eur). Jeigu abiejų tėvų deklaruota gyvenamoji vieta būtų Kauno mieste, tai ugdymo mokestis būtų 11,60 Eur.

Vienkartinės pašalpos dydis: 97,80 Eur - 11,60 Eur = **86.20 Eur**.

**Asmenys, pageidaujantys gauti šią vienkartinę pašalpą, atsižvelgiant į aplinkybes, turi pateikti šiuos dokumentus (informaciją):**

* duomenis apie faktiškai patirtas išlaidas (sumokėtą atlyginimą už vaiko ir (ar) vaikų ugdymo sąlygų tenkinimą) per laikotarpį nuo įtakos turėjusių aplinkybių atsiradimo dienos, bet ne ilgesnį nei 12 mėnesių (nuo 2020 m. sausio 1 d.);
* informaciją apie vieno iš vaiko tėvų (įtėvių, globėjų) paskutinę deklaruotą gyvenamąją vietą prieš išvykimą iš Lietuvos Respublikos;
* kitus dokumentus, atsižvelgiant į aplinkybes.

\*Informaciją apie asmens buvusią deklaruotą gyvenamąją vietą galima sužinoti VĮ Registrų centre, kur bus išduotas šį faktą patvirtinantis dokumentas.

**Kur pateikti prašymą dėl vienkartinės pašalpos:**

* Prašymą dėl vienkartinės pašalpos skyrimo asmenys gali pateikti Savivaldybės administracijos struktūriniuose teritoriniuose padaliniuose (seniūnijose), kuriuose dirba Savivaldybės administracijos Socialinės paramos skyriaus specialistai.
* Taip pat, prašymą dėl vienkartinės pašalpos skyrimo asmenys gali pateikti elektroniu būdu:

<https://epaslaugos.kaunas.lt/paslaugos/ipinigines-socialines-paramos-istatymu-nenustatytais-atvejais-skyrimas/>.

***Išsamesnė informacija dėl vienkartinės pašalpos telefonu: (8-37) 20 97 42.***